ZAHTJEVI GRAĐANA GRADA SLAVONSKOG BRODA

1. Poštivanje i primjena članaka Ustava RH na građane Slavonskog Broda, posebno članak 70.! *Rok- odmah!!*

2. Velika i kvalitetna studija utjecaja onečišćenja u Slavonskom Brodu na zdravlje i kvalitetu života građana SB-a. *Rok – početak provedbe do kraja godine i kontinuirano izvještavanje o obradi podataka!*

3. Ozbiljnija komunikacija s građanima ( minimalno jednom mjesečno izvještavanje posebnog povjerenika za Slavonski Brod o postignutim rješenjima problema zraka, kao i izvješćivanje građana o rezultatima istraživanja i studija na temu zdravlja – točni i ažurni podaci, ne oni od 2014!)! *Rok za imenovanja povjerenika i objavljivanje podataka- tjedan dana!*

4. Plan i program provedbe plinofikacije i modernizacije rafinerije- detaljan prikaz i hodogrami! *Rok izrade dokumenta – 2 tjedna*

5. Češći monitoring vode, na sve čestice koje utječu na zdravlje građana Slavonskog Broda! *Rok za odluku – odmah!*

6. Izrada planova prevencije, odvajanje novca za liječenja, tretmane i opreme u Slavonski Brod za oboljenja koja se mogu dovesti u vezu sa II. kategorijom kvalitete zraka ( i III. dok je postojala)! *Rok za izradu opširnog izvješća - lipanj 2018!*

7. Strategija zadržavanja mladih obitelji u Slavonskom Brodu. Detaljan elaborat. *Rok za izradu - lipanj 2018!*

8. Izrada projekta „Slavonski Brod“ – dodjeljivanje statusa područja od posebne državne skrbi do rješenja problema onečišćenog zraka. *Rok za izradu - lipanj 2018*

9. Usmjeravanje dijela JANAFovog profita u kupnju stana za korištenje obiteljima čija djeca je se liječe od malignih bolesti u Zagrebu! *Rok- mjesec dana!*

10. Čime će se Republika Hrvatska braniti u tužbi građana Slavonskog Broda? Detaljan elaborat!

Za sve navedeno očekujemo opširnu dokumentaciju, podatke, kopije dopisa, prepiski, donešenih odluka, statističkih podataka, elaborate.

Istovremeno, i građani Slavonskog Broda skupljaju podatke i studije. Bit će od koristi.

Brodske mame i tate nemaju više strpljenja dok svoju djecu stavljaju na inhalatore! Nemaju strpljenja dok odlaze sa svojom djecom na onkološke odjele.

Brodski roditelji su „Za djecu spremni…“

 Brođani za djecu